Komisijos reglamentas (EB) Nr. 37/2004,
2004 m. sausio 9 d.
iš dalies keičiantis Tarybos reglamentą (EB) Nr. 747/2001 dėl Bendrijos tarifinių kvotų ir referencinių kiekių, taikomų tam tikriems Maroko kilmės žemės ūkio produktams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą remiantis susitarimais su tam tikromis Viduržemio šalimis bei panaikinantis Reglamentus (EB) Nr. 1981/94 ir (EB) Nr. 934/95 [1], ypač į jo 5 straipsnio 1 dalies b punktą,
kadangi:
(1) 2003 m. gruodžio 22 d. buvo sudarytas susitarimas pasikeičiant raštais tarp Europos bendrijos ir Maroko Karalystės dėl abipusių liberalizavimo priemonių ir EB-Maroko asociacijos susitarimo 1 ir 3 protokolų pakeitimo. Šis naujas susitarimas taikomas nuo 2004 m. sausio 1 d., išskyrus naujo žemės ūkio 1 protokolo 2, 4 ir 5 straipsnius, toliau - naujasis 1 protokolas, dėl Maroko kilmės žemės ūkio produktų importui į Bendriją taikomos tvarkos. Šie straipsniai dėl pomidorams numatytų koncesijų taikomi nuo 2003 m. spalio 1 d.
(2) Naujasis 1 protokolas numato naujas tarifų koncesijas ir Reglamento (EB) Nr. 747/2001 II priede nustatytų esamų koncesijų, iš kurių kelios priskiriamos prie Bendrijos tarifinių kvotų ir referencinių kiekių, pakeitimus.
(3) Tam tikrų žemės ūkio produktų, kuriems taikomos esamos tarifų koncesijos pagal referencinius kiekius, atžvilgiu naujasis 1 protokolas numato atleidimą nuo muitų pagal tarifines kvotas arba atleidimą nuo muitų neribotiems kiekiams.
(4) Siekiant įgyvendinti naujajame 1 protokole numatytas tarifų koncesijas, būtina iš dalies pakeisti Reglamentą (EB) Nr. 747/2001.
(5) Norint apskaičiuoti tarifines kvotas pirmaisiais taikymo metais, reikia numatyti, kad, išskyrus pomidorus, klasifikuojamus KN kodo 07020000 subpozicijoje, jeigu kvotos laikotarpis prasideda iki naujo susitarimo įsigaliojimo datos, tarifinių kvotų kiekiai turi būti sumažinti proporcingai tai laikotarpio daliai, kuri iki tos datos jau praėjo.
(6) Kad būtų lengviau kontroliuoti Reglamente (EB) Nr. 747/2001 numatytas tam tikras esamas tarifines kvotas, reikia atsižvelgti į pagal šias kvotas importuojamus kiekius nustatant mokestį tarifinėms kvotoms, įvestoms pagal Reglamentą (EB) Nr. 747/2001 su pakeitimais, padarytais šiuo reglamentu.
(7) Naujasis susitarimas numato, kad tarifinės kvotos šviežiems arba šaldytiems pomidorams turi būti taikomos nuo 2003 m. spalio 1 d. Dėl šios priežasties reikia atsižvelgti į kiekius, išleistus į laisvą apyvartą Bendrijoje nuo 2003 m. spalio 1 d., kuriems taikomos esamų tarifinių kvotų lengvatos šviežiems arba šaldytiems pomidorams remiantis Reglamentu (EB) Nr. 747/2001, nustatant mokestį tarifinėms kvotoms, įvestoms pagal Reglamentą (EB) Nr. 747/2001 su pakeitimais, padarytais šiuo reglamentu.
(8) Pagal naująjį 1 protokolą nuo lapkričio 1 d. iki gegužės 31 d. taikomų papildomų tarifinių kvotų šviežiems ir šaldytiems pomidorams kiekiai kiekvienais metais turi priklausyti nuo bendro Maroko kilmės pomidorų kiekio, išleisto į laisvą apyvartą Bendrijoje per prieš tai buvusį laikotarpį nuo spalio 1 d. iki gegužės 31 d. Todėl iki kiekvienų metų lapkričio 1 d. Komisija turi išnagrinėti kiekius, išleistus į laisvą apyvartą per ankstesnį laikotarpį nuo spalio 1 d. iki gegužės 31 d., ir priimti nuostatas papildomų tarifinių kvotų kiekiui pakoreguoti.
(9) Šviežių arba šaldytų pomidorų tarifinėms kvotoms, remiantis naujuoju 1 protokolu, reikia numatyti, kad per kiekvieną importo sezoną nuo spalio 1 d. iki gegužės 31 d. nepanaudotus mėnesio tarifinių kvotų kiekius būtų galima pervesti į papildomas tam importo sezonui taikomas tarifines kvotas, nustatant dvi konkrečias datas.
(10) Remiantis naujuoju 1 protokolu, nuo 2004 m. sausio 1 d. iki 2007 m. sausio 1 d. reikia padidinti tam tikrų produktų tarifinių kvotų kiekius keturiomis metinėmis lygiomis dalimis, kurių kiekviena būtų lygi 3 % šių kiekių.
(11) Šiame reglamente numatytos nuostatos turi būti taikomos nuo naujojo susitarimo taikymo datos, todėl tikslinga, kad šis reglamentas įsigaliotų kuo skubiau.
(12) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 747/2001 iš dalies keičiamas taip:
1. Įterpiamas toks 3a straipsnis:
"3 straipsnis
Specialios tarifinių kvotų, taikomų Maroko kilmės pomidorams, nuostatos
KN kodo 07020000 subpozicijoje klasifikuojamiems pomidorams, išleistiems į laisvą apyvartą per kiekvieną laikotarpį nuo spalio 1 d. iki gegužės 31 d. (toliau - importo laikotarpis), išskaitymai iš mėnesio tarifinių kvotų, taikomų pagal pavedimą Nr. 09.1104 nuo spalio 1 d. iki gruodžio 31 d. ir atitinkamai nuo sausio 1 d. iki kovo 31 d., nutraukiami kiekvienų metų sausio 15 d. ir antrą Komisijos darbo dieną po balandžio 1 d. Kitą darbo Komisijoje dieną, Komisijos tarnybos nustato nepanaudotą kiekvienos šios tarifinių kvotos balansą ir perkelia jį į papildomą tarifinę kvotą, taikomą tam importo sezonui pagal pavedimą Nr. 09.1112.
Nuo tos datos, kuomet sustabdomos mėnesio tarifinės kvotos, visi išskaitymai iš bet kurios sustabdytos mėnesio tarifinės kvotos atgaline data ir bet kokie vėlesni nepanaudotų kiekių grąžinimai į bet kokias sustabdytas mėnesio tarifines kvotas atliekami į papildomas tam importo sezonui taikomas tarifines kvotas."
2. II priedas pakeičiamas šio reglamento priedo tekstu.
2 straipsnis
1. Kvotų laikotarpiams, tebegaliojantiems 2004 m. sausio 1 d., reikia atsižvelgti į kiekius, kurie, remiantis Reglamentu (EB) Nr. 747/2001, buvo išleisti į laisvą apyvartą Bendrijoje pagal tarifinių kvotų pavedimus Nr. 09.1115, 09.1122, 09.1130, 09.1133, 09.1135, 09.1136 ir 09.1137, apskaičiuojant mokestį atitinkamoms tarifinėms kvotoms, nustatytoms Reglamento (EB) Nr. 747/2001 su pakeitimais, padarytais šiuo reglamentu, II priede.
2. Reikia atsižvelgti į pomidorų, klasifikuojamų KN kodo 07020000 subpozicijoje, kiekius, kurie, remiantis Reglamentu (EB) Nr. 747/2001, buvo išleisti į laisvą apyvartą Bendrijoje nuo 2003 m. spalio 1 d. pagal tarifinių kvotų pavedimus Nr. 09.1116, 09.1189 ir 09.1190, apskaičiuojant mokestį tarifinėms kvotoms, nustatytoms šiems produktams nuo tos datos pagal Reglamento (EB) Nr. 747/2001 su pakeitimais, padarytais šiuo reglamentu, II priedą.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. sausio 1 d., išskyrus straipsnio trečioje ir ketvirtoje pastraipose nurodytas tarifines kvotas.
Tarifinės kvotos pagal pavedimą Nr. 09.1104 pomidorams, klasifikuojamiems KN kodo 07020000 subpozicijoje, taikomos nuo 2003 m. spalio 1 d.
Tarifinės kvotos pagal pavedimą Nr. 09.1112 pomidorams, klasifikuojamiems KN kodo 07020000 subpozicijoje, taikomos nuo 2003 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. sausio 9 d.